 Xildhibaan Qabile mar uu ka hadlaayey Madaxweyne Axmed Siillaanyo iyo waxa lagu xasuusan doono ayaa yidhi Oday Axmed Siillaanyo wixii ka soo hadhay Doorashada Madaxtooyada ee uu qabtay, waxaan ku tilmaamo garan maayo,oo weynu ka dharagsan nahay xaalada dalku maanta halkay marayso, balse Xukuumadda Siillaanyo horumar balaadhan bay umadda u baahinaysay, ee horumarkaas xisaab xidhadoodii waa in la helaa, wax kasta waa laga kaban karaa, laakiin boqolaal heshiis baa dhacay, boqolalkaas heshiisna xisaab xidhadoodii lama hayo, ee 1991 Hayadda Hello Trust baa inoo timid, Miino ayey guraysay, Madaxweyne Muuse Biixina wuxuu u baahan yahay boqol hayadood oo Miinooyinkaas kala jaadka ah gura, hawl aad u balaadhan baa hor taala, Madaxweyne Siillaanyo waa fududaynta xilka wareejintiisa, Daahir Rayaalena waa la og yahay qaabka uu Axmed Siillaanyo uu xilka ugu wareejiyey, oo labadii Madaxweyne ee la kala wareegay wey joogaan, xaalada uu dalku ku sugnaa todobadii sanno ee ugu dambeeyey weynu arkaynaa, ee Axmed Siillaanyo waxaynu ugu ducaynaynaa in aanu xilka ku wareejin qaab ka hoosaysa qaabka uu xilka ugu wareejiyey Daahir Rayaale. 